Румен Ченков
Двубой

chitanka.info

Струва ли си да те търся? Победен,

аз ще се скрия в своите миражи

и там ще чезна ден за ден,

като безплътна сянка… Много важно!

Ще има ли тогава топлина,

която да те сгрява, щом замръзнеш?

Ти слаба си. Ти просто си жена

и ти е нужен огън, да не зъзнеш.

Ще ме потърсиш в мразовита нощ.

И в нея ти ще бъдеш победена.

Ще бъда само пустота, мираж;

надежда, от суетност изхабена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.